The Kesselbrink Bielefeld (Germany) Halfpipe Jam & open air fest - this saturday!
Bielefeld (Germany) / Kesselbrink Halfpipe / Sa. 13th of june Dienssentrum vier Vrouedag in styl | Potchefstroom Herald
Dienssentrum vier Vrouedag in styl
Sowat 122 mense het die oggend bygewoon en Overvaal het tot 16:30 vanaf die Dienssentrum uitgesaai, waar lede van die Dienssentrum boodskappies en versoeke vir sekere liedjies kon rig.
Die gehoor het saam met Dillon Lerm gesing.
Overvaal Stereo het onlangs ’n kompetisie van stapel gestuur waar hulle ouetehuise uitgenooi het om te sê waarom dié radiostasie vir ‘n hele dag by hulle moet uitsaai en waarom Dillon Lerm by hulle moet optree.
Die doel van die kompetisie was om Overvaal Stereo se nuwe lisensie van vyf jaar te vier.
Die Dienssentrum was die Potchefstroom wenners en het besluit om die geleentheid met hul algemene klubdag en Vrouedag te kombineer.
Buiten Dillon Lerm en Overvaal wat uitgesaai het, het Santie Brits en ander gaskunstenaars ook die klublede toegespreek. Santie se praatjie het gehandel oor die liquorice van die lewe en hoe mens dit moet geniet en die beste daarvan maak.
Sanet Jansen van Rensburg van die Dienssentrum het by Santie se praatjie bygevoeg dat sy voel die Dienssentrum is in ’n mate die liquorice van baie bejaardes se lewens en dat hulle daarna streef om altyd die beste vir hul lede te bied.
Johan van der Merwe (voorsiter van Overvaal Stereo), Ignaz Streicher (bestuurder van Overvaal Stereo), Sanet Jansen van Rensburg, Wynand Strydom en Jessie Lange (omroeper Overvaal Stereo)
Wendri Eloff, Cilia du Plooy, Sanet Jansen van Rensburg en Janine Geldenhuys by die Overvaal Stereo karavaan wat Dinsdag die hele dag vanaf die Dienssentrum uitgesaai het. Foto’s: Maryke van Heerden
Daar was altesaam 122 lede wat die oggend bygewoon het.
Dienssentrum lede is vermaak deur Overvaal Stereo en Dillon Lerm.
Lede het aandagtig na die sprekers geluister.